શરૂઆતની અડધા કલાકની ફિલ્મમાં જ ક્લિયર થઈ જાય કે આ ‘મોહેંજો દારો’ ‘બાહુબલી’ના રિપીટ ટેલિકાસ્ટ જેવી જ છે. તમે બન્ને ફિલ્મોનાં એકસરખાં પાત્રો અને સ્ટોરી પ્રોગ્રેશન કળી શકો એટલીબધી સામ્યતા એમાં છે. એટલે દર્શક તરીકે આપણા માટે ઝાઝું કશું વિચારવાનું નથી રહેતું, છતાં તમે થોડું વિચારવાનું કક્ટ લો તો તમને અમીષ ત્રિપાઠીની સુપરહિટ નવલકથા ‘ધી ઇમ્મૉર્ટલ્સ ઑફ મેલૂહા’થી લઈને આપણી ‘શોલે’, ‘દીવાર’ અને ખુદ આશુતોષની જ ‘લગાન’ અને છેલ્લે ‘સ્વદેસ’ યાદ આવ્યા વિના નથી રહેતી.